Държавен вестник, бр. 97, 2012 г., стр. 139

БРОЙ  97	
Д Ъ Р Ж А В Е Н  В Е С Т Н И К 	
СТР.  139  
Международно изследване на институционал­
ното устройство на водния сектор и свързаните 
с управлението на водите предизвикателства, 
направено от ОИСР в 17 страни членки на 
организацията, показва, че макар и различни, 
институционалната уредба и управлението на 
водния сектор в различните страни могат да бъдат 
отнесени към няколко общи модела, изпитват 
подобни проблеми и са изправени пред едни и 
същи предизвикателства. Настоящият преглед 
е направен на базата на това международно 
изследване.1
8.1. Разпределение на функциите между публични­
те институции във водния сектор
Функциите и задачите за разработване и 
прилагане на политиките във водния сектор са 
разпределени между различни административни 
и териториални равнища, т.е. между различни 
министерства и/или агенции/институции на 
централно ниво (хоризонтално разпределение) и 
между различни равнища на управление на цен­
трално, регионално и местно ниво (вертикално 
разпределение). 
Институционалната карта включва следните 
области и функции:
 Области, включени в институционалната 
карта: 
– Управление на водните ресурси 
– Водоснабдяване (домакинства, селско сто­
панство, промишленост) 
– Пречистване на отпадъчни води
Функции в институционалната карта:
Разработване и прилагане на политики за во­
дите 
– Стратегия, определяне на приоритети и 
планиране (вкл. инфраструктура) 
– Изготвяне и прилагане на политики
– Информация, мониторинг и оценка
– Привличане на заинтересовани страни 
(вкл. създаване на информираност сред граж­
даните и др.)
– Прилагане на държавната политика на 
териториално ниво 
Регулиране
– Разпределение между видовете водополз­
ване
– Стандарти за качество
– Изпълнение на нивото на предоставяне на 
услуги 
– Икономическо регулиране (тарифи и др.)
– Наличие на специален регулаторен орган 
за водния сектор 
– Контрол за спазване на регулациите на те­
риториално равнище 
1 ������������������������������������������������
OECD: Public Governance аnd Territorial Develop­
ment Directorate, Territorial Development Policy Com­
mittee.  „Water Governance in OECD Countries: From 
Theory to Implementation“, 30 November 2010.
 „Институционалната карта“ на публичните 
власти с функции във водния сектор в изслед­
ваните 17 страни2 от ОИСР показва следните 
основни характеристики:
Национално равнище
Във всички изследвани страни функциите 
относно определяне, регулиране и изпълнение 
на политиките за водите са разпределени между 
няколко министерства, агенции и между различни 
равнища на управление. На централно равнище 
броят им варира от 2 (Холандия) до 15 (Чили). 
Този брой обаче не може да бъде ясен показа­
тел, защото зависи от обхвата на функциите на 
съответното министерство. В случая с Холандия 
например двете министерства са Министерството 
на транспорта, благоустройството и управлението 
на водите и Министерството на жилищната по­
литика, пространственото планиране и околната 
среда. Както се вижда, тези министерства имат 
много широк обхват на секторни политики, които 
теоретично могат да бъдат разпределени в шест 
министерства.
В някои страни разпределението на функциите 
е толкова раздробено между различните нива 
на управление, че е невъзможно да се определи 
„национален“ модел (САЩ). В повечето страни 
обаче националното равнище на управление 
играе силна определяща роля в политиката за 
водите. В някои (Франция, Испания) функциите 
на министерствата и агенциите се фокусират в 
стратегическо планиране, поставяне на целите, 
приоритетите, изготвяне и изпълнение на поли­
тиките, докато в други (Обединеното Кралство) 
тяхната роля е основно в регулирането. Ролята 
на централното правителство в политиката за 
водите е незначителна във федерални държави 
като Белгия, където цялата отговорност е даде­
на на регионално ниво (Валония и Фландрия), 
освен екологичните отговорности за брегове и 
териториални води и икономическите аспекти 
на водоподаването за питейно-битови цели (ре­
гулиране на цените на В и К услугите).
Броят на министерствата и агенциите на 
национално ниво с функции във водния сектор 
зависи от областта на регулиране. Най-често 
ВиК услугите за населението включват най-
голям брой министерства и агенции поради 
вторичното въздействие на водоснабдяването 
върху други сектори (образование, здравеопаз­
ване и т.н.).
Освен с традиционните министерства, поло­
вината от изследваните страни разполагат и с 
други институции на национално ниво, на които 
са възложени функции за водите – агенции, на­
учни институти и др.
2 Изследването включва Австралия, Белгия, Вели­
кобритания, Гърция, Израел, Испания, Италия, Канада, 
Корея, Мексико, Нова Зеландия, Португалия, САЩ 
(Колорадо), Чили, Франция, Холандия, Япония.